ดาวนักขัตฤกษ์
รายชื่อกลุ่มดาวนักขัตฤกษฟ้าตารางต่อไปนี้เป็นตารางแสดงรายชื่อกลุ่มดาวนักขัตฤกษ์ที่ใช้ในการพยากรณ์ทางโหราศาสตร์ สังเกตว่าจะมีกลุ่มฤกษ์ซึ่งบอกความเป็นไปของฤกษ์ต่อบุคคล และประเภทของฤกษ์กำกับไว้ทุกกลุ่มดาว

ตารางต่อไปนี้เป็นตารางแสดงรายชื่อกลุ่มดาวนักขัตฤกษ์ที่ใช้ในการพยากรณ์ทางโหราศาสตร์ สังเกตว่าจะมีกลุ่มฤกษ์ซึ่งบอกความเป็นไปของฤกษ์ต่อบุคคล และประเภทของฤกษ์กำกับไว้ทุกกลุ่มดาว
| ฤกษ์ลำดับที่ | ชื่อฤกษ์ | หมวด | ประเภทฤกษ์ | กลุ่มดาวจริงบนท้องฟ้า | ภาพกลุ่มดาว | ราศีที่สถิต |
| --- | --- | --- | --- | --- | --- | --- |
| ๑ | อัศวินีนักษัตร หรือ อัสสนี - เห็นเป็นรูปคอม้าหรือหางหนู, ดาวคอม้า ดาวคู่ม้า ดาวม้า หรือ ดาวอัศวยุช ก็เรียก. มี ๗ ดวง | ทลิทโทฤกษ์ | บูรณฤกษ์ | ดาว β และ γ แกะ |  | ทั้งสี่บาทสถิตราศีเมษ |
| ๒ | ภรณีนักษัตร หรือ  ภรณี - มี ๓ ดวง เห็นเป็นรูปแม่ไก่, ดาวก้อนเส้า ก็เรียก. (ป., ส.) มี ๓ ดวง | มหัทธโนฤกษ์ | บูรณฤกษ์ | ดาว 35, 39 และ 41 แกะ |  | ทั้งสี่บาทสถิตราศีเมษ |
| ๓ | กฤติกานักษัตร หรือ กฤติกา กฤตติกา กัตติกา - เห็นเป็นรูปธงสามเหลี่ยม มีหางเรียวยาว เช่น หมู่สามสมมุติ์กุกกุฏโบ- ดกกฤติกาขาน. (สรรพสิทธิ์), ดาวธงสามเหลี่ยม หรือ ดาวลูกไก่ ก็เรียก. (ส. กฺฤตฺติกา; ป. กตฺติกา) มี ๘ ดวง | โจโรฤกษ์ | ฉินทฤกษ์ (เอกตรีนิ) | ดาวลูกไก่ |  | หนึ่งบาทแรกราศีเมษ สามบาทหลังสถิตราศีพฤษภ |
| ๔ | โรหิณีนักษัตร  - เห็นเป็นรูปจมูกม้าหรือไม้คํ้าเกวียน, ดาวพราหมี(พรา-หะ-มี) ดาวปลาตะเพียน หรือ ดาวคางหมู ก็เรียก; แม่โคแดง; ชื่อแม่นํ้าสายหนึ่งในอินเดีย. (ป., ส.) มี ๘ ดวง | ภูมิปาโลฤกษ์ | บูรณฤกษ์ | ดาวอัลเดบาเรน และกระจุกดาวสามเหลี่ยมหน้าวัว |  | ทั้งสี่บาทสถิตราศีพฤษภ |
| ๕ | มฤคศิระนักษัตร หรือ มฤคเศียร มิคสิระ -เห็นเป็นรูป ดาวหัวเต่า-กัศยปะสิระ ดาวหัวเนื้อทราย ดาวศีรษะเนื้อ-กวาง ดาวศีรษะโค ดาวมฤคศิรัส หรือ ดาวอาครหายณี  ก็เรียก. (ส. มฺฤคศิรสฺ; ป. มิคสิร)  มี ๓ ดวง | เทศาตรีฤกษ์ | พินทุฤกษ์ | ดาว λ และ φ ดาว “ Lambda-Orion “ ในกลุ่มดาว “ นายพราน “  [ The Huntsman son of Poseidon ] |  | สองบาทแรกราศีพฤษภ อีกสองบาทหลังสถิตราศีเมถุน |
| ๖ | อาทรานักษัตร หรือ อารทรา อทระ - เห็นเป็นรูป ฉัตร-ร่มฉัตร , กัศยปศิระ ดาวอัททา ฉัตร , ดาวอัททา ดาวตัวโค หรือ ดาวตาเรือสำเภา ก็เรียก. มี ๑ ดวง | เทวีฤกษ์ | บูรณฤกษ์ | ดาวบีเทลจุส ดาว “ Alpha-Orions “ ในกลุ่มดาวนายพราน ดาวดวงนี้เป็นดาวที่มีความสว่างสุกใสที่สุดในกลุ่มของดาวนายพราน หรือ Betelgeuse หรือ Betelgeux |  | ทั้งสี่บาทสถิตราศีเมถุน |
| ๗ | ปุนัพสุนักษัตร หรือ ปุนรวสุ ปุนัพพสู - เห็นเป็นรูปเรือชัยหรือหัวสำเภา, ดาวหัวสำเภา ดาวสำเภาทอง ดาวสะเภา ดาวยามเกา หรือ ดาวตาเรือไชย ก็เรียก. (ป. ปุนพฺพสุ) มี ๓ ดวง | เพชฌฆาตฤกษ์ | ฉินทฤกษ์ (ตรีนิเอก) | ดาวคาสเตอร์และดาวพอลลักซ์ (ดาวศีรษะคนคู่) |  | สามบาทแรกสถิตราศีเมเมถุน หนึ่งบาทหลังสถิตราศีกรกฎ |
| ๘ | ปุษยนักษัตร หรือ บุษยะ บุษย์ ปุษยะ ปุสสะ - เห็นเป็นรูปปุยฝ้าย พวงดอกไม้ ดอกบัว หรือโลง, ดาวปุยฝ้าย ดาวพวงดอกไม้ ดาวดอกบัว ดาวโลง ดาวปู ดาวสมอสำเภา หรือ ดาวสิธยะ ก็เรียก. (ส. ปุษฺย; ป. ปุสฺส) มี ๕ ดวง | ราชาฤกษ์ | บูรณฤกษ์ | ดาว γ, δ และ θ ปู |  | ทั้งสี่บาทสถิตราศีกรกฎ |
| ๙ | อาศเลษะนักษัตร หรือ อสิเลสะอาศเลษา - เห็นเป็นรูปแขนคู้หรือพ้อม, ดาวเรือน หรือ ดาวนกอยู่ในปล่อง ก็เรียก มี ๕ ดวง | สมโณฤกษ์ | บูรณฤกษ์ | ดาว δ, ε, η, ρ, และ σ งูไฮดรา |  | ทั้งสี่บาทสถิตราศีกรกฎ |
| ๑๐ | มาฆะนักษัตร หรือ มฆา มาฆะ - เห็นเป็นรูปโคมูตร วานร หรืองอนไถ, ดาวโคมูตร ดาววานร ดาวงอนไถ หรือ ดาวงูตัวผู้ ก็เรียก. (ป., ส.) มี ๕ ดวง | ทลิทโทฤกษ์ | บูรณฤกษ์ | ดาวหัวใจสิงห์ |  | ทั้งสี่บาทสถิตราศีสิงห์ |
| ๑๑ | บุรพผลคุนีนักษัตร หรือ ปุรพผลคุนี ปุพพผลคุนี - เห็นเป็นรูปแรดตัวผู้หรือเพดานตอนหน้า, ดาววัวตัวผู้ หรือ ดาวงูตัวเมีย ก็เรียก. มี ๒ ดวง | มหัทธโนฤกษ์ | บูรณฤกษ์ | ดาว δ และ θ สิงโต |  | ทั้งสี่บาทสถิตราศีสิงห์ |
| ๑๒ | อุตรผลคุนีนักษัตร หรือ อุตตรผลคุนี - เห็นเป็นรูปงูเหลือม แรดตัวเมีย หรือเพดานตอนหลัง, ดาวเพดาน หรือ ดาววัวตัวเมีย ก็เรียก. (ส. อุตฺตรผาลฺคุนี; ป. อุตฺตรผคฺคุนี) มี ๒ ดวง | โจโรฤกษ์ | ฉินทฤกษ์ (เอกตรีนิ) | ดาวเดเนโบลา |  | หนึ่งบาทแรกสถิตราศีสิงห์ สามบาทหลังสถิตราศีกันย์ |
| ๑๓ | หัสตะนักษัตร หรือ หัสต(ฝ่ามือ) หัฏฐะ - เห็นเป็นรูปฝ่ามือหรือเหนียงสัตว์, ดาวศอกคู้ หรือ ดาวศีรษะช้าง ก็เรียก. มี ๕ ดวง | ภูมิปาโลฤกษ์ | บูรณฤกษ์ | ดาว α, β, γ, δ และ ε ดาว Delta-Corvi ในกลุ่มดาวนกกา (Corvus) |  | ทั้งสี่บาทสถิตราศีกันย์ |
| ๑๔ | จิตระนักษัตร หรือ จิตรา - เห็นเป็นรูปต่อมนํ้าหรือไต้ไฟ เช่น จิตราก็ปรากฏดำบล เสถียรที่สิบสี่หมาย. (สรรพสิทธิ์), ดาวต่อมนํ้า ดาวไต้ไฟ ดาวตาจระเข้ หรือ ดาวตาเสือ ก็เรียก. (ส.; ป. จิตฺตา) มี ๑ ดวง | เทศาตรีฤกษ์ | พินทุฤกษ์ | ดาวรวงข้าว (สไปกา Spicum -Spica) ดาว “ Alpha-Virginis “ ซึ่งเป็นดาวฤกษ์ที่สว่างสุกใสที่สุดในกลุ่มดาวราศีกันย์ |  | สองบาทแรกสถิตราศีกันย์ สองบาทหลังสถิตราศีตุล |
| ๑๕ | สวาตินักษัตร หรือ สวาตี สวัสติ - เห็นเป็นรูปช้างพัง เหนียงผูกคอสุนัข ดวงแก้ว หรือ กระออมนํ้า, ดาวช้างพัง หรือ ดาวงูเหลือม ก็เรียก. (ส. สฺวาติ) มี ๕ ดวง | เทวีฤกษ์ | บูรณฤกษ์ | ดาวดวงแก้ว (อาร์คตุรุส) |  | ทั้งสี่บาทสถิตราศีตุล |
| ๑๖ | วิศาขะนักษัตร หรือ วิศาขา,วิศาขา,วิสาขะ,วิสาขะ - เห็นเป็นรูปแขนนาง หนองลาด เหมือง หรือไม้ฆ้อง, ดาวคันฉัตร หรือ ดาวศีรษะกระบือ ก็เรียก. (ส.; ป. วิสาข, วิสาขา) มี ๕ ดวง | เพชฌฆาตฤกษ์ | ฉินทฤกษ์ (ตรีนิเอก) | ดาว α, β, γ และ ι คันชั่ง |  | สามบาทแรกสถิตราศีตุล อีกหนึ่งบาทหลังสถิตราศีพิจิก |
| ๑๗ | อนุราธะนักษัตร หรือ อนุราธ อนุราธา อนุราช - เห็นเป็นรูปธนู หน้าไม้ หรือหงอนนาค, ดาวประจำฉัตร หรือ ดาวนกยูง ก็เรียก. มี ๔ ดวง | ราชาฤกษ์ | บูรณฤกษ์ | ดาว β, δ และ π แมงป่อง |  | ทั้งสี่บาทสถิตราศีพิจิก |
| ๑๘ | เชษฐานักษัตร หรือ เชษฐะ - เห็นเป็นรูปงาช้างหรือคอนาค, ดาวเชษฐะ ดาวงาช้าง ดาวช้างใหญ่ ดาวคอนาค หรือ ดาวแพะ ก็เรียก.  มี ๑๔ ดวง | สมโณฤกษ์ | บูรณฤกษ์ | ดาว α, σ, และ τ แมงป่อง |  | ทั้งสี่บาทสถิตราศีพิจิก |
| ๑๙ | มูละนักษัตร หรือ มูลา - เห็นเป็นรูปสะดือนาค, ดาวช้างน้อย หรือ ดาวแมว-วิฬาร์ ก็เรียก. มี ๙ ดวง | ทลิทโทฤกษ์ | บูรณฤกษ์ | ดาว ε, ζ, η, θ, ι, κ, λ, μ และ ν แมงป่อง |  | ทั้งสี่บาทสถิตราศีธนู |
| ๒๐ | ปุรพษาฒนักษัตร หรือ บุรพอาษาฒบุพพาสาฬหะ - เห็นเป็นรูปปากนกหรือช้างพลาย, ดาวสัปคับช้าง หรือ ดาวราชสีห์ตัวผู้ ก็เรียก. มี ๓ ดวง | มหัทธโนฤกษ์ | บูรณฤกษ์ | ดาว δ และ ε คนยิงธนู |  | ทั้งสี่บาทสถิตราศีธนู |
| ๒๑ | อุตราษาฒนักษัตร หรือ อุตตราอาษาฒ อุตตราสาฬหะ - เห็นเป็นรูปพญาครุฑ หรือช้างพัง, ดาวแตรงอน หรือ ดาวราชสีห์ตัวเมีย ก็เรียก. (ส. อุตฺตราษาฒ; ป. อุตฺตราสาฬฺห) มี ๕ ดวง | โจโรฤกษ์ | ฉินทฤกษ์ (เอกตรีนิ) | ดาว ζ และ σ คนยิงธนู |  | หนึ่งบาทแรกสถิตราศีธนู อีกสามบาทหลังสถิตราศีมกร |
| ๒๒ | ศรวณะนักษัตร หรือ ศระวณ สาวนะ - เห็นเป็นรูปหามผีหรือโลง, ดาวหลักชัย หรือ ดาวพระฤๅษี ก็เรียก. (ส.) มี ๓ ดวง | ภูมิปาโลฤกษ์ | บูรณฤกษ์ | ดาว α, β และ γ นกอินทรี |  | ทั้งสี่บาทสถิตราศีมกร |
| ๒๓ | ธนิษฐะนักษัตร หรือ ธนิษฐา - เห็นเป็นรูปกา, ดาวศรวิษฐา ดาวเศรษฐี หรือ ดาวไซ ก็เรียก. มี ๔ ดวง | เทศาตรีฤกษ์ | พินทุฤกษ์ | ตั้งแต่ดาว α จนถึงดาว δ ปลาโลมา |  | สองบาทแรกสถิตราศีมกร สองบาทหลังสถิตราศีกุมภ์ |
| ๒๔ | ศตภิษัชนักษัตร หรือ สตภิสชะ - เห็นเป็นรูปทิมทองหรือมังกร, ดาวพิมพ์ทอง หรือ ดาวยักษ์ ก็เรียก มี ๔ ดวง | เทวีฤกษ์ | บูรณฤกษ์ | γ ปลา |  | ทั้งสี่บาทสถิตราศีกุมภ์ |
| ๒๕ | บุรพภัทรบทนักษัตร หรือ ปุพพภัททะ - เห็นเป็นรูปราชสีห์ตัวผู้หรือเพดานตอนหน้า, ดาวโปฐบท ดาวแรดตัวผู้ หรือ ดาวหัวเนื้อทราย ก็เรียก มี ๒ ดวง | เพชฌฆาตฤกษ์ | ฉินทฤกษ์ (ตรีนิเอก) | ดาว α และ β ม้าบิน Pegasus ดาว “ Alpha-Pegasi “ ซึ่งเป็นดาวฤกษ์ที่มีความสว่างที่สุดในกลุ่มดาวม้าบิน ( Pegasus ) |  | สามบาทแรกสถิตราศีกุมภ์ หนึ่งบาทหลังสถิตราศีมีน |
| ๒๖ | อุตรภัทรบทนักษัตร หรือ อุตตรภัทรบท อุตตรภัททะ - เห็นเป็นรูปราชสีห์ตัวเมียหรือเพดานตอนหลัง, ดาวแรดตัวเมีย หรือ ดาวไม้เท้า ก็เรียก. (ส. อุตฺตรภทฺรปท; ป. อุตฺตรภทฺทปท). มี ๒ ดวง | ราชาฤกษ์ | บูรณฤกษ์ | ดาว γ ม้าบิน และดาว α แอนดรอเมดา ดาว “ Gamma-Pegasi “ ในกลุ่มดาวม้าบิน ( Pegasus ) และดาว “ Alpha-Andromeda “ ในกลุ่มดาวแอนดรอเมดา ( Andromeda ) |  | ทั้งสี่บาทสถิตราศีมีน |
| ๒๗ | เรวดีนักษัตร - เห็นเป็นรูปหญิงท้อง, ดาวปลาตะเพียน หรือ ดาวนาง ก็เรียก. (ป., ส. เรวตี). มี ๑๖ ดวง | สมโณฤกษ์ | บูรณฤกษ์ | ดาว ζ ปลา |  | ทั้งสี่บาทสถิตราศีมีน |
**บางครั้ง จะมีอภิชิตนักษัตรแทรกลงระหว่างอุตราษาฒและศราวณะ เพื่อให้จำนวนดาวนักขัตฤกษ์สอดคล้องต้องกับดาวนักษัตรแบบจีน อย่างไรก็ดีในวิชาโหราศาสตร์ไทยมิได้นำอภิชิตมาพิจารณาเพราะจะทำให้หมวดฤกษ์จัดไม่ลงตัว พูดง่ายๆคือไทยเรานั้นได้เลือกการลำดับดาวฤกษ์แบบอินเดีย India Astrology โดยแท้ และไม่ใช้แบบจีน เพราะจีนนั้นไม่ลงตัวและสับสน